ТОДЕ НИКОЛЕТИЋ

**ЈА У ШКОЛУ КРЕЋЕМ**

**Игроказ за полазнике у основну школу**

**ЛИЦА:**

**МИЛАН**

**МИЛИЦА**

**ТИМОТИЈЕ**

**БОЈАНА**

**ТАМАРА**

**БОРИС**

**ЈОВАН**

**ПЕТАР**

**ТЕОДОРА**

**Радња се догађа у учионици.**

**Први час у школи.**

**Милан и Милица вуку Тимотија у учионицу. Бојана га гура са леђа.**

**МИЛАН:**

**Хајде, улази! Школа није никог појела па неће ни тебе.**

**ТИМОТИЈЕ:**

**Нећу! (Опире се.)**

**МИЛИЦА:**

**Што си такав, Тимотије? Зашто се плашиш? Па ти си мушко, а мушкарци су храбри.**

**ТИМОТИЈЕ:**

**Нисам!**

**БОЈАНА:**

**Хоћеш да останеш глуп, неписмен, необразован?**

**ТИМОТИЈЕ:**

**Хоћу!**

**МИЛАН:**

**Баш си тврдоглав. Ко ован. Схвати Тимотије да је школа твоја друга мајка. Улази, магаре једно јогунасто!**

**НЕМАЊА:**

**Нећу! Мој тата има само једну жену!**

**БОЈАНА:**

**Ниси ни свестан колико је школа добра.**

**ТИМОТИЈЕ:**

**Да је добра и мој прадеда Милун би ишао у њу.**

**МИЛИЦА:**

**Пусти прадеду Милуна. Ово је друго доба. Без школе си ко пуж без куће.**

**МИЛАН:**

**У школи ћеш научити лепо да причаш.**

**ТИМОТИЈЕ:**

**Па ја умем да причам. Гледајте. Трућ, бућ, бљак, жвак, мрак, џак. Чвок, грок, гњец, пец. Шмрк, брк, трк, срк! ...**

**БОЈАНА:**

**Ал овај лупа. Све саме глупости.**

**МИЛАН:**

**Зато му је потребно образовање. Објасни му Милице шта ће научити у школи.**

**МИЛИЦА:**

**Научићеш да пишеш, читаш, црташ. Научићеш сва слова.**

**ТИМОТИЈЕ::**

**Колико слова?**

**МИЛИЦА:**

**Тридесет.**

**ТИМОТИЈЕ::**

**Тидесет!!! Ајој! (Пада у несвест)**

**МИЛАН:**

**Бојана, трком по воду. Онесвестио се. Ко би рекао да је овако алергичан на школу.**

**МИЛИЦА:**

**Тимотије, пробуди се! Тимотије! Шалила сам се, научућеш само два слова.**

**БОЈАНА:**

**(Доноси воду и сипа на Тимотија)**

**ТИМОТИЈЕ::**

**( Скаче) Упоооомоооћ! Давим се!**

**МИЛАН:**

**Смири се, човече! Ниси на броду. У школи си!**

**ТИМОТИЈЕ:**

**Кукуууу!**

**БОЈАНА:**

**Кукао некукао, то ти је што ти је. Време је за лепо васпитање, мој Тимотије.**

**( Увлаче га у учионицу)**

**МИЛИЦА:**

**Ево, видиш. Ништа није болело. Поогледај, ово је од сада твоја учионица.**

**ТОМОТИЈЕ:**

**Затвор!**

**МИЛАН:**

**Немој тако, Тимотије. Брзо ће проћи осам година.**

**ТИМОТИЈЕ:**

**Осам! (пада опет у несвест)**

**МИЛИЦА:**

**Овај је скроз истраумиран. Дајте воду!**

**( Улазе Тамара и Петар)**

**ТАМАРА:**

**Шта се догодило?**

**ПЕТАР:**

**Да није вртоглавица?**

**БОЈАНА:**

**Тимотије, пробуди се. Шалила се Милица. Тимотије! (Буди га.)**

**МИЛАН:**

**Није ништа страшно. Алергичан је на школу.**

**ТИМОТИЈЕ:**

**Где сам? Шта се догодило?**

**БОЈАНА:**

**У школи си.**

**ТИМОТИЈЕ:**

**Јао, мени.**

**МИЛИЦА:**

**Срам те било! Погледај Петра и Тамару. Они се не боје знања.**

**ПЕТАР:**

**Једва чекам да почнем са учењем. Обожавам да цртам, да пишем, да учим песме напамет.**

**ТАМАРА:**

**Ја већ знам сва слова. (седа и вади прибор)**

**ТИМОТИЈЕ:**

**Баш ме брига! Хоћуу кућииии!**

**МИЛАН:**

**Седи ту! И да више ниси зуцнуо! Бруко једна. Сви су срећни само ти њачеш!**

**Уместо да певаш ти кукумавчиш ко нека баба.**

**(Улазе Борис и Јован)**

**БОРИС:**

**Ко то тако цмиздри? Цела школа одјекује од јадиковања?**

**ЈОВАН:**

**Као да неког даве.**

**БОЈАНА:**

**Ево ко. Овај женски Петко. Не воли школу.**

**ЈОВАН:**

**Их, нема појма колико је школа лепа. Хајде, Јоване, да му покажемо право лице школе..**

**(певају песму „ Ау што је школа згодна“)**

**ЈОВАН:**

**Шта кажеш, Тимотије?**

**ТИМОТИЈЕ:**

**Не допада ми се. Више волим реп.**

**БОЈАН:**

**Реп од печене овце!**

**ЈОВАН:**

**Полако другари, хајде да га мало ослободимо треме и да га упознамо са школом. Треба га мало омекшати, прилагодити новим условима. Разумете.**

**МИЛИЦА:**

**Аха. Схватила сам. Треба му психолошка припрема. Ево ја ћу му све објаснити стручно. Моја мама је психолог.**

**Дакле, Тимотије, отвори очи, отчепи уши и укључи мозак.**

**(Излази и стаје поред табле, узима штап и показује све као учитељ.)**

**Драга наш Тимотије. Ово место на коме се налазимо зове се учионица. Као што видиш, са леве стране су прозори, а са десне су врата. Ово горе је плафон. У учионици, као што се да приметити су два реда клупа и двадесет столица.**

**ТИМОТИЈЕ:**

**Тврдих.**

**МИЛАН:**

**Ћут. Ако хоћеш да питаш нешто подигни два прста.**

**МИЛИЦА:**

**Идемо даље. Испред ђачких клупа налази се сто за учитељицу или учитеља.**

**ТИМОТИЈЕ:**

**Давитеља!**

**МИЛИЦА:**

**Рекла сам учитељ и не упадај ми у реч.**

**Поред учитељског стола са леве стране на зиду је шта Борисе?**

**БОРИС:**

**Табла!**

**МИЛИЦА:**

**Тако је. Табла. Седи пет. Табла је, које боје, Јоване?**

**ЈОВАН:**

**Зелене.**

**МИЛИЦА;**

**Одличан, пет!**

**На табли пишемо са, Бојана?**

**БОЈАНА:**

**Са кредом.**

**МИЛИЦА:**

**Браво! И теби петица.**

**А када погрешимо све то обришемо, чиме, Тимотије?**

**ТИМОТИЈЕ:**

**Са трулекс крпом!**

**МИЛИЦА:**

**Одлично. Седи, један!**

**Са сунђером, сунђеру један!**

**Милане, ти нам реци шта се налази у углу сваке учионице.**

**МИЛАН:**

**Корпа за смеће. Врло важно је да чувамо хигијену у учионици.**

**МИЛИЦА:**

**Ево и теби петица.**

**А шта се налази изнад табле у свакој учионици. Кажи Тимотије.**

**Тимотије:**

**Зид!**

**МИЛИЦА:**

**Тимотије шта је ово? (Показује прстом на слику)**

**ТИМОТИЈЕ:**

**Прст!**

**МИЛИЦА:**

**То изнад табле...**

**Свети... Свети.... Ко?**

**ТИМОТИЈЕ:**

**Свети Харалампије. Моја слава!**

**МИЛИЦА:**

**Кажите му ко је то?**

**СВИ:**

**Свети Сава.**

**МИЛИЦА:**

**Свети Сава. Свети Сава, Тимотије. Наш просветитељ.**

**А ко је написао азбуку, кажи Тимотије, незналицо!**

**ТИМОТИЈЕ:**

**Нисам ја!**

**МИЛИЦА:**

**Вук! Вук...**

**ТИМОТИЈЕ:**

**Вук! Бежииииии вук!?(Тимотије скаче и бежи)**

**БОРИС:**

**(Хвата га заједно са Јованом)**

**Смири се Тимотије. Нема вука.**

**МИЛИЦА:**

**Баш је интелектуално закржљао. Ама смири се човече! Азбуку је написао Вук Караџић. На тог вука смо мислили.**

**ТИМОТИЈЕ:**

**Ух, а ја мислио прави.**

**МИЛИЦА:**

**Не вреди. Биће најбоље да Тимотије крене за десет година у први разред. Кад буде пунолетан.**

**ТИМОТИЈЕ:**

**Пристајем. Збогом!**

**МИЛАН:**

**Чекај! Ни макац. Да ниси мрднуо!**

**ТАМАРА:**

**Ужас. Хајде да му покажемо шта га све чека у школи. Можда ће му се неки предмет свидети. Сигурно има нешто што га занима. Мени делује да је талентован.**

**ТИМОТИЈЕ:**

**Јесам. Поготову за ужину!**

**МИЛИЦА:**

**Хајде да проверимо. Можда је Тимотије геније. Изволи пред таблу геније. Прво ћемо да видимо да ли знаш да црташ. Узми креду и нацртај нам лопту. То ваљда умеш.**

**ТИМОТИЈЕ:**

**То умем. (црта коцкасту лопту) Ево...**

**ЈОВАН:**

**Мени ово личи на циглу.**

**ТАМАРА:**

**Коцкаста лопта!? Ко прозор.**

**МИЛИЦА:**

**Да видимо да ли зна да рачуна. Математика је обавезна у првом разреду. Ево лаког задатка. (пише) кажи ти нама паметњаковићу колико су два плус два.**

**ТИМОТИЈЕ:**

**Мало!**

**МИЛИЦА:**

**Нисам те то питала. Израчунај на прсте. Имаш два прста и додаш још два прста. Колико је то?**

**ТИМОТИЈЕ:**

**Пет.**

**МИЛАН:**

**Како пет?**

**ТИМОТИЈЕ:**

**Пет прстију. Мислим...**

**МИЛАН:**

**Милице, боље пређи на Српски језик. Математика му није боља страна.**

**МИЛИЦА:**

**У реду. Да ли знаш Тимотије колико наша азбука има слова.**

**ТИМОТИЈЕ:**

**То зна и моја баба.**

**МИЛИЦА:**

**Пусти бабу. Питала сам тебе.**

**ТИМОТИЈЕ:**

**Шест.**

**СВИ:**

**(Смех)**

**ПЕТАР:**

**( Посматра га са врата)Лепо те научила баба.**

**МИЛИЦА:**

**Тишина! Како шест, црни Тимотије?**

**ТИМОТИЈЕ:**

**(Броји на прсте) Лепо. А. З, Б, У, К. А. Шест.**

**МИЛИЦА:**

**Нисам те питала колико има реч азбука већ цела азбука.**

**ТИМОТИЈЕ:**

**Има, има, превише.**

**ПЕТАР:**

**Њему су доста само два слова. И то БЕ!**

**ТАМАРА:**

**Пређите на Свет око нас. То сигурно зна.**

**МИЛИЦА:**

**Тимотије, сада се сконцентриши. Да ли знаш како се зове краљ животиња?**

**ТИМОТИЈЕ:**

**Знам! Знам! Гледао сам филм!**

**МИЛАН:**

**Па реци нам.**

**ТИМОТИЈЕ:**

**Тарзан!**

**МИЛИЦА:**

**Јао црни, Тимотије. Питам те за животињу. Која животиња је најјача у џунгли?**

**ТИМОТИЈЕ:**

**Слон!**

**МИЛИЦА:**

**А од слона?**

**ТИМОТИЈЕ:**

**Два слона?**

**МИЛИЦА:**

**А од два слона?**

**ТИМОТИЈЕ:**

**Три слона!**

**МИЛИЦА:**

**А од три, пет, сто слонова?**

**ТИМОТИЈЕ:**

**Ловац!**

**МИЛАН:**

**Не вреди. Изгубљен случај. Пиши пропало је.**

**БОЈАНА:**

**Чекајте! Сигурно зна да пева. Можда је рођени певач.**

**ТИМОТИЈЕ:**

**Певам ко славуј. Ево, уверите се. (Репује)**

**Ја у школу крећем**

**А све ми се НЕЋЕМ.**

**Дође ми да грокћем**

**колико је ХОЋЕМ.**

**Дође ми да бежим**

**Јер мени се ЛЕЖИМ.**

**Дође ми да свиснем**

**И од кућу КЛИСНЕМ.**

**Сви на мене бучу**

**Хоће да ме УЧУ.**

**Почели су борбу**

**Да ми мету ТОРБУ.**

**Од три тоне већу,**

**Е, хвала вам, НЕЋУ!**

**Паметан сам чова**

**И знам доста СЛОВА.**

**Маните ме с муку**

**Овде ђаци ТУКУ!**

**Већ од бригу бледим**

**Зар с женско да СЕДИМ?**

**БОЈАНА:**

**Свака му је строфа ка та стро фа!**

**Пустите га нека иде кући. Заразиће нас све са лењититисом.**

**ПЕТАР:**

**Остаје нам још да видимо како стоји са енглеским језиком.**

**ЈОВАН:**

**Па он не зна ни наш језик.**

**МИЛАН:**

**Вреди покушати. Питај га нешто Тамара.**

**ТАМАРА:**

**Хау ду ју ду?**

**ТИМОТИЈЕ:**

**Диду лиду ду!**

**ТАМАРА:**

**Вот јоур нејм?**

**ТИМОТИЈЕ:**

**Нисам нејм. Могу да причам.**

**ТАМАРА:**

**Катастрофа!**

**БОРИС:**

**Сигурно је талентован за физичко. Хајде уради десет склекова.То можеш.**

**ТИМОТИЈЕ:**

**Их! Са једном руком.**

**БОРИС:**

**Боље уради са две. Изволи...**

**ТИМОТИЈЕ:**

**( Почиње да ради склекове)**

**БОРИС:**

**Три четири: Један! Један~! Јееедаааа!**

**ТИМОТИЈЕ:**

**(пада од умора)**

**Не могу више.**

**МИЛИЦА:**

**Више. Па миш је јачи од тебе. Најбоље је да се ми поздравимо са њим.**

**Тимотије, слободан си.**

**МИЛАН:**

**Жао нам је ал нема ништа у школи што те привлачи.**

**ТАМАРА:**

**Видимо се за десетак година. Или кад одемо у пензију. Можда.**

**ТИМОТИЈЕ:**

**Могу да идем, значи?**

**ПЕТАР:**

**Слободан си.**

**(Улази Теодора.)**

**ТЕОДОРА:**

**Здраво другари. Ја сам Теодора, ваша нова другарица.**

**БОРИС:**

**Јој, ал је лепааа.**

**ЈОВАН:**

**Изволите, Теодора, можете сести поред мене.**

**МИЛАН:**

**И код мене је слободно.**

**ПЕТАР:**

**Одавде се најбоље види.**

**БОЈАН:**

**Ево, можеш се мењати са Тамаром ако желиш.**

**ТЕОДОРА:**

**Нека, сама ћу изабрати. Извињавам се, могу ли да седнем поред вас.**

**ТИМОТИЈЕ:**

**Поред нас. Овај мене. Да. Наравно. (чисти јој столицу и узима торбу.)**

**Биће ми задовољство да делим место са тако лепом девојчицом. Изволите.**

**(Сви га гледају)**

**Шта?!**

**МИЛИЦА:**

**Шта то би Тимотије? Зар нећеш кући?**

**ТИМОТИЈЕ:**

**Не пада ми напамет. Много ми се допада школа.**

**(пева) Ја у школу идем и добар сам ђак**

**Ко од школе бежи деран је опак!**

 **КРАЈ**